Zonele montane din judeţele Braşov şi Sibiu sunt vizate de o nouă avertizare nowcasting Cod galben de ninsori, valabilă pe durata orelor următoare, conform Administraţiei Naţionale de Meteorologie (ANM).
Prognoza de specialitate relevă faptul că, până la ora 19:00, în cele două judeţe, la altitudini de peste 1.800 de metri, se vor semnala ninsori moderate cantitativ, care vor depune 15-25 cm de zăpadă.
Avertizările de fenomene periculoase imediate (nowcasting) se emit pentru o perioadă de maximum şase ore, precizează ANM.